**Μια σχολική εκδρομή στο Κέντρο Περιβαλλοντικής Εκπαίδευσης Γρεβενών**

**Στις 14 Φεβρουαρίου 2014, το σχολείο μας πραγματοποίησε μια εκπαιδευτική εκδρομή στο ΚΠΕ Γρεβενών, με θέμα κάποια από τα γραφικότερα μνημεία του πολιτισμού μας, τα πέτρινα τοξωτά γεφύρια.**

 **Όσα είδαμε και μάθαμε από αυτό το πρόγραμμα, με εντυπωσίασαν ιδιαίτερα, παρόλο που πολύς κόσμος μπορεί να έπληττε εάν έπαιρνε μέρος.**

**Η διαδρομή προς το Κέντρο, ήταν κατά τη γνώμη μου πολύ ενδιαφέρουσα αν και λίγο κουραστική. Όμως, με το που φτάσαμε στον προορισμό μας και άρχισε η ξενάγηση, κατάλαβα ότι άξιζε η αναμονή.**

 **Αρχικά, παρακολουθήσαμε κάποια βίντεο που μας παρουσίασαν οι ξεναγοί σχετικά με τα γεφύρια όπου μας περιέγραψαν κάποια και έπειτα επισκεφθήκαμε μερικά. Όλα αυτά με βοήθησαν να αποκτήσω μια πιο ολοκληρωμένη πληροφόρηση σχετικά με τη χρονολογία κατασκευής τους, των μαστόρων τους, τη χρησιμότητά τους για την τοπική κι όχι μόνο κοινωνία, αλλά και για τη σημαντικότητά τους σε ότι αφορά τα δεδομένα της εποχής σε επίπεδο κατασκευής.**

**Πιστεύω πως, από όλα όσα μας είπαν και μας έδειξαν οι ξεναγοί, οι περισσότεροι Έλληνες, πόσο μάλλον οι κάτοικοι των περιοχών στις οποίες υπάρχουν τα γεφύρια, δεν γνωρίζουν ούτε τα μισά. Κι ακόμη, είμαι βέβαιος πως δεν έχουν πολλοί άνθρωποι την ευκαιρία να επισκεφθούν τέτοια μνημεία της πολιτιστικής μας κληρονομιάς.**

 **Θεωρώ, ότι μια επίσκεψη σε τέτοιου είδους αξιοθέατα είναι μια μοναδική εμπειρία και νιώθω εξαιρετικά τυχερός που είχα την ευκαιρία να το κάνω.**

 **Κωνσταντίνος Αυγέρης,**

 **3ο Γυμνάσιο Τρικάλων, Α1**